**Óravázlat**

**Tanítási óra: természetismeret – szakköri foglalkozás**

**Osztály:** 6.osztály

**Az óra témája*: Páncéllal az idő ellen – Öreg fák nyomában***

**Az óra cél – és feladatrendszere:** koncentráció és megfigyelőképesség fejlesztése, lényegkiemelő képesség fejlesztése, szókincsbővítés, a logikus gondolkodás fejlesztése az ok-okozati összefüggések feltárásával

**Fogalmak:** páncél, matuzsálem

**Az óra didaktikai feladatai:** motiválás, meglévő ismeretek bővítése

**Nevelési feladat:**tudatos emberi magatartás kialakítása környezeti és természeti értékeink védelmével

**Tantárgyi kapcsolatok:** magyar nyelv- és irodalom, technika, földrajz, honismereti szakkör munkája

**Munkaformák:** önálló munka, frontális munka

**Felhasznált irodalom:** Jámborné Balog Tünde: Páncéllal az idő ellen

**A felhasznált irodalom forrása**: Szitakötő 2016/4.szám

**Szemléltetés:** képek fákról, „Öreg fák nyomában” ppt,(külön feltöltve dokumentumként) feladatlap, szöveges kártyák

**Források a szemléltetéshez:** [Reménykeltő: Szép idézetek, közmondások a fáról...](http://remenykelto.blogspot.com/2012/06/szep-idezetek-kozmondasok-farol.html)

remenykelto.blogspot.com/2012/06/szep-idezetek-kozmondasok-farol.htm

**Tanító:** Biró Sándorné

|  |  |  |  |
| --- | --- | --- | --- |
| **Az óra menete** | **Módszerek, munkaformák** | **Eszközök** | **Megjegyzések** |
| **Szervezési feladatok:**  jelentés, padrend kialakítása,  Szitakötő-k kiosztása |  | Tanulói füzetek,  Szitakötő2016/4.szám | **Előzetes szervezési feladat**:  *képek gyűjtése különböző fákról, táblai elhelyezésük*  **Technikai előkészítés :**  interaktív tábla |
| **Ráhangolódás, motiválás** | Ismerkedés a szöveggel: 1-3 bekezdés elolvasása önállóan | Szitakötő |  |
| **Jelentéstartalom**   1. *A páncél szó értelmezése*, szinonimák keresése, *a fogalom rögzítése:* olyan dolog, amely valakinek - valaminek a védelmét szolgálja 2. *Problémafelvetés 1:* Lehet-e a növényeknek is páncélja? 3. *A fák életkorának meghatározása képek alapján* 4. *Problémafelvetés 2: Meddig élhetnek a fák?* 5. *Ismerkedés a szöveg* további részével, megadott szempontok alapján:   *a, Írd ki az idős fák nevét, fajtáját, korát!*    b, a matuzsálem szó értelmezése  *c, összefüggések keresése* : a fák életkora és a környezeti hatások kapcsolata – az emberi felelősség szerepe az élővilág fennmaradásában  d, Kik azok az entek? | A szó értelmezése közösen történik, a ppt. segítségével.  Tudatosítás: a fák kérge is páncél. hiszen hosszú éveken keresztül védi a növényt a külső hatásoktól.  Fiatal – öreg fák keresése, annak megbeszélése, mi a alapján dönthető el (törzs vastagsága, lombkorona stb.)  Saccolások, meglévő információk gyűjtése  Válogató olvasás  Matuzsálem fák a világban és hazánkban - információ megtekintése a szövegben szereplő és a világ más részein élő öreg fákról  Annak megbeszélése, hogy a valóságban természetesen nincsenek entek. | ppt.2.sz.dia  ppt.3.sz.dia  táblai képek  Szöveg további részei  Szöveg, ppt.diák  ppt.utolsó dia | Ha van rá idő: filmrészlet bejátszása a „Gyűrük ura” című filmből |
| **Reflektálás**  A fa fohásza feladatlap – a fák és az erdő tiszteletére nevelés  Szöveges kártyák a fákról – szép gondolatok, idézetek – érzelmi motíváció a természet iránt. | Hiányos szöveg kiegészítése  Néhány tanuló húz egy-egy kártyát, amelyeken gondolatok, idézetek vannak a fákról. | Feladatlap  (1.sz.melléklet)  Szöveges kártyák  (2.sz.melléklet) | A fa (erdő) fohásza ismert szöveg ! |
| **Az óra befejezése**   * szorgalmi feladatok adása * tanulói munka értékelése |  |  | Szorgalmi feladatként: entek rajzolása  -öreg fák településünk környékén (kutatómunka indítása) |

**1/a számú melléklet**

**Egészítsd ki a hiányos szöveget!**

***A fa fohásza***

***Ember!***

***Én égek ………………………………***

***téli éjszakákon,***

***én vetek rád ………………………..***

***üde, frisset nyáron.***

***………………………….. vagyok, altatód,***

***………………………….., jóllakatód,***

***énbelőlem ácsolsz***

***hajlékot és ………………………..***

***vagyok kapud, ládád,***

***…………………….., orsód,***

***születtedben ………………………***

***holtadban ………………………….***

***fúró és faragó kedvedben***

***hű ……………………..,***

***Én kérlek: ……………………………***

**1/b számú melléklet**

***A fa fohásza***

***Ember!***

***Én égek kályhádban***

***téli éjszakákon,***

***én vetek rád árnyat***

***üde, frisset nyáron.***

***Ágy vagyok, altatód,***

***asztal, jóllakatód,***

***énbelőlem ácsolsz***

***hajlékot és hajót,***

***vagyok kapud, ládád,***

***kapanyeled, orsód,***

***születtedben bölcsőd,***

***holtadban koporsód,***

***fúró és faragó kedvedben***

***hű társad,***

***Én kérlek: VIGYÁZZ RÁM!***

**2.számú melléklet**

**A szöveges kártyákra írható gondolatok:**

**„Az ember legjobb barátja a Földön a fa. Amikor a fát tisztelettel és gazdaságosan használjuk, miénk a Föld egyik legnagyszerûbb erõforrása.” Frank Lloyd Wright   
  
„Nyugalmukban gyönyörûek; csendjükben bölcsek. Állni fognak, miután mi porrá válunk. Tanítanak minket, és mi gondozzuk õket.” Galeain ip Altiem MacDunelmor   
  
„Bár a fa olyan magasra nõ, a lehulló levelek visszatérnek a gyökérhez.” Maláj közmondás   
  
„Egy társadalom akkor válik naggyá, amikor idõs emberek fákat ültetnek, tudván, hogy soha nem fognak az árnyékukban ülni.” Görög közmondás   
  
„Még akkor is, ha tudnám, hogy holnap a világ darabokra hullik, elültetném az almafámat.” Luther Márton   
  
„Lyautey, a nagy francia tábornok egyszer kérte a kertészét, hogy ültessen el egy fát. A kertész ellenkezett, mert a fa lassan nõ, és 100 évig nem fogja elérni az érett kort. A tábornok így válaszolt, ’Ez esetben nem veszíthetünk idõt; ültesd el ma délután!” John F. Kennedy   
  
„A fák költemények, melyeket a Föld ír az égre. Mi kivágjuk és papírrá alakítjuk õket, hogy megörökíthessük az ürességünket.” Kahlil Gibran   
  
„Ha visszhangra talál benned, amit mondok neked, az csupán azért van, mert mindketten ugyanannak a fának vagyunk ágai.” W. B. Yeats   
  
„A fa a legbensõségesebb kapcsolatunk a természettel.” George Nakashima, asztalos   
  
„Egy fa azt használja, ami útjába kerül, hogy táplálja önmagát. Gyökereit mélyen a földbe eresztve, elfogadva az esõt, ami felé folyik, és a Nap felé nyújtózkodva a fa tökéletesíti jellemét, és nagyszerûvé válik. … Felszív, felszív, felszív. Ez a fa titka.” Deng Ming-Dao, Tao a mindennapokra   
  
„Ültess fákat. Életben maradásunk két igen fontos elemét adják nekünk: oxigént és könyveket.” A. Whitney Brown   
  
„Gondnokként minden nemzedék megkapja a Földet. Az utókornak annyi erdõt és gyümölcsöskertet kellene örökségül hagynunk, amennyit kimerítettünk és elhasználtunk.” J. Sterling Morton   
  
„Számomra a természet szent; a fák a templomaim, és az erdõk a katedrálisaim.” Mihail Gorbacsov   
  
„Isten vigyázott ezekre a fákra, megvédte õket szárazságtól, betegségtõl, lavináktól, és ezernyi vihartól és árvíztõl. De nem tudja megvédeni õket bolondoktól.” John Muir   
  
„Az erdõ egy különleges szervezet, végtelen kedvességgel és jósággal; nem támaszt igényeket a fennmaradásához, és életének és tevékenységének termékeit nagylelkûen felajánlja; minden lénynek védelmet nyújt.” Buddhista szútra   
  
„Azok az emberek, akik nem tartják fenn a fákat, hamarosan olyan világban fognak élni, ami nem tudja fenntartani az embereket.” Bryce Nelson   
  
„A Föld újraerdõsítése lehetséges, emberi beavatkozással.” Sandra Postel és Lori Heise, Worldwatch Institute   
  
„Amikor a gyengéd szellõben ringatózó fákat látod… úgy gondolj erre, mint egy táncra, a te tiszteletedre.” Marjolein Bastin**